ປ່າສະຫງວນແຫ່ງຊາດພູຊ້າງແຫ່

ລັດຖະບານລາວຮ່ວມກັບລັດຖະບານສະວີເດັນ ລິເລີ່ມສົ່ງເສີມການທ່ອງທ່ຽວໃນບໍລິເວນນີ້ດ້ວຍຮູບແບບປະສົມປະສານລະຫວ່າງການທ່ອງທ່ຽວເຊີງອະນຸຮັກ, ຍ່າງຜະຈົນໄພ, ສຶກສາເສັ້ນທາງທຳມະຊາດ ແລະ ສຶກສາວິຖີຊີວິດຄວາມເປັນຢູ່ຂອງຊົນເຜົ່າຕ່າງໆທີ່ຢູ່ຕະຫລອດເສັ້ນທາງ ສຳລັບນັກເດີນທາງທີ່ມັກການຜະຈົນໄພການມາປ່າສະຫງວນ ພູຊ້າງແຫ່ ເອີ້ນວ່າຕອບສະຫນອງໄດ້ເຖິງລົດເຖິງແກ່ນທ່ານອາດເລີ່ມຕົ້ນດ້ວຍການຍ່າງປ່າ, ສຶກສາເສັ້ນທາງທຳມະຊາດ, ເບິ່ງສັດປ່າ, ຂຶ້ນພູໄປຊົມທິວທັດເຂດນັ້ນ ໄດ້ຕະຫລອດທັງບໍລິ ປິດທ້າຍດ້ວຍການໃຊ້ຊີວິດຮ່ວມກັບຊາວບ້ານຊົນເຜົ່າໃນທ້ອງຖິ່ນເພື່ອສຳຜັດວິຖິຊີວິດຄວາມເປັນຢູ່ ແລະ ເບິ່ງວັດທະນະທຳ, ຂະຫນົບທຳນຽມປະເພນີຂອງຊາວລາວດັ້ງເດີມ ແລະ ປະເພນີສະເພາະກຸ່ມຊົນທ້ອງຖິ່ນ.